[image: image2.png]





[image: image1.png]



PARLAMENTUL ROMÂNIEI

CAMERA DEPUTAŢILOR

Comisia pentru politică economică, reformă şi privatizare 

Bucureşti, 

Nr. 21/I/  144 /05.03.2002

AVIZ

 asupra propunerii  legislative privind modificarea Legii pentru aprobarea Ordonanţei de urgenţă a Guvernului nr.17/2002 privind taxa pe valoarea adăugată şi instituirea cotei TVA de 2% la unele produse alimentare, industriale şi servicii prestate pentru producătorii agricoli (PL 685/18.02.2002).

În conformitate cu prevederile art. 89 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare, cu propunerea legislativă privind modificarea Legii pentru aprobarea Ordonanţei de urgenţă a Guvernului nr.17/2002 privind taxa pe valoarea adăugată şi instituirea cotei TVA de 2% la unele produse alimentare, industriale şi servicii prestate pentru producătorii agricoli,  trimisă cu adresa nr. 685 din 18.02.2002.

Potrivit prevederilor art. 60 din Regulamentul Camerei Deputaţilor, membrii Comisiei au examinat această propunere legislativă în şedinţa din 5 martie 2002.

 
În urma dezbaterilor, membri Comisiei au hotărât, prin vot, că această propunere legislativă nu poate fi acceptată şi o avizează negativ datorită faptului că a fost iniţiat de către Guvern proiectul de Lege privind taxa pe valoarea adăugată care a fost dezbătut în plenul Senatului şi transmis Camerei Deputaţilor.

Acest proiect  prevede instituirea unei cote reduse a taxei pe valoarea adăugată, la nivelul de 50% din cota standard, pentru bunurile şi serviciile stabilite prin hotărâre de Guvern.


De asemenea, procentul de 2% propus pentru cota redusă a taxei pe valoarea adăugată contravine prevederilor art.12 pct.3 lit.a) din Directiva a VI-a a Uniunii Europene potrivit cărora cotele reduse de TVA nu pot fi mai mici de 5% şi se pot aplica numai la categoriile de bunuri şi servicii specificate în anexa H din această directivă.

  PREŞEDINTE,                                       

            Dan Radu Ruşanu

     SECRETAR,





           Lucia Cornelia Lepădatu
                                                                                               

                 Expert parlamentar,   

                                            Olga Tutoveanu

